stanford-oval/wikipedia huggingface dataset:
Daniel Lind Lagerlöf
Filmografia > Ohjaukset

Föreställningen (lyhytelokuva), 1990
Saaristolaislääkäri (televisiosarja), 1997
S:t Mikael (televisiosarja), 1998
Vägen ut, 1999
Bekännelsen, 2001, (TV)
Hans och hennes, 2001
Beck – mainostaja (Beck – Annonsmannen; TV), 2002
Beck – poika lasipallossa (Beck – Pojken i glaskulan; TV) 2003
Miffo, 2003
Buss till Italien, 2005
Van Veeteren: Carambole, 2005
Medicinmannen, 2005
Van Veeteren: Pääsky, kissa, ruusu, kuolema (Svalan, katten, rosen, döden, 2006)
Wallander Pyramiden, 2007
Ett gott parti, 2007
Johan Falk 5 – operaatio Satakieli (Johan Falk – Operation näktergal, 2009)
Johan Falk 6 – lainsuojattomat (Johan Falk – De fredlösa, 2009)
Skumtimmen, 2011
Kirjavaras, 2011
Filmografia > Tuottaja

Hans och hennes, 2001
Miffo; myös käsikirjoitus, 2003
Aiheesta muualla

Daniel Lind Lagerlöf Internet Movie Databasessa. (englanniksi)
Svensk Filmdatabas
Dmitri Djomin

Dmitri Djomin Uhtuan kulttuuritalossa soittamassa rakentamaansa säkkipilliä kesällä 2019
Dmitri Albertovitš Djomin (ven. Дмитрий Альбертович Дёмин, s. 1966 tai 1967 Valko-Venäjän SNT , Neuvostoliitto – 28. lokakuuta 2020 Venäjä) oli merkittävä vienankarjalainen soitinrakentaja, kansanperinteen ylläpitäjä ja muusikko. Hänellä oli tapana esitellä monipuolisia taitojaan yleisölle niin puhallin- kuin kielisoittimillaankin. Hän toimi Petroskoin valtiollisen konservatorion esimiehenä. Hän kävi muun muassa Suomessa lukuisia kertoja ja toimi yhdessä muusikko Arto Rinteen kanssa muun muassa Sattuma ja Myllärit-yhtyeissä, ja hän on myös levyttänyt.
Cirith Ungol

Cirith Ungol on kuvitteellinen sola J. R. R. Tolkienin kirjassa Taru sormusten herrasta.
Nimi Cirith Ungol on sindarinkielinen ja tarkoittaa 'hämähäkin rotkoa'; se oli sola Mordorin läntisten vuorten yli ja ainoa reitti länttä kohti.
Sitä vartioi Cirith Ungolin torni, jonka rakensivat Gondorin ihmiset Haltiain ja Ihmisten Viimeisen Liiton sodan jälkeen. Sen tarkoitus oli puolustaa Ithilienin maakuntaa Sauronin jäljellä olevien seuraajien hyökkäyksiltä ja toisaalta myös estää Sauronin palvelijoiden paluu Mordoriin. Siksi sen ikkunat oli suunnattu pohjoiseen ja kaakkoon.
Gondor hylkäsi linnoituksen noin vuonna 1636 K.A. kun Suuri Rutto tappoi suurimman osan Gondorin väestöstä. Ruton jälkeen Gondor ei enää koskaan pystynyt valloittamaan Cirith Ungolia ja pahuus palasi Mordoriin. Linnoitus toimi yhdessä vuorilinnoitus Durthangin kanssa Mordorin pohjoisessa länsiosassa, ja Hammastornien kanssa Morannonin luona.
Sormuksen Matkan aikana Frodo Reppuli ja Samvais Gamgi menivät solaan Klonkun johdolla ja suoraan jättiläishämähäkin Lukitarin pesään, joka asui siellä. Frodo joutui Lukitarin saaliiksi mutta Sam onnistui iskemään Lukitaria Piikillä niin kuolettavasti että se ryömi pesäänsä ja menehtyi sinne. Samassa örkkijoukko saapui Minas Morgulista Cirith Ungoliin, huomasivat Frodon ja veivät tämän Cirith Ungolin torniin. Siellä kaksi örkkiä, Shagrat ja Gorbag alkoivat sotimaan keskenään ja niin Sam pääsi pelastamaan isäntänsä.
Da Tang Xuanzang

| Da Tang Xuanzang> 大唐玄奘 |
| --- | --- |

Ohjaaja:  Huo Jianqi
Käsikirjoittaja:  Zou Jingzhi
Tuottaja:  Wong Kar-wai
Säveltäjä:  Wang Xiaofeng
Kuvaaja:  Sun Ming
Leikkaaja:  Weijie Cao
Pääosat:  Huang Xiaoming
Valmistustiedot
Valmistusmaa:  Kiina
Tuotantoyhtiö:  China Film Group Corporation Eros International
Levittäjä:  China Film Group
Ensi-ilta:  29. huhtikuuta 2016
Kesto:  115 min
Alkuperäiskieli:  mandariinikiina
Aiheesta muualla
IMDb 
AllMovie
Infobox OKNimi-testi OK: 
Da Tang Xuanzang (kiin.: 大唐玄奘; pinyin: Dà Táng Xuánzàng) on vuonna 2016 ensi-iltansa saanut kiinalainen historiallinen seikkailuelokuva, joka perustuu Xuanzangin 17 vuotta kestäneeseen matkaan Intiaan Tang-dynastian aikana 600-luvulla. Elokuvan on ohjannut Huo Jianqi ja tuottanut Wong Kar-wai. Se valittiin Kiinan ehdokkaaksi parhaan vieraskielisen elokuvan palkintoon 89. Oscar-gaalassa, mutta se ei saanut ehdokkuutta.
Näyttelijät

| 0 | 1 | 2 |
| --- | --- | --- |
|  Huang Xiaoming  | … |  Xuanzang   |
|  Kent Tong  | … |  Moksha Gupta   |
|  Purba Rgyal  | … |  Shi Putuo   |
|  Tan Kai  | … |  Wang Xiang   |
|  Luo Jin  | … |  Li Chang   |
|  Xu Zheng  | … |  Li Daliang   |
|  Andrew Lin  | … |  Qu Wentai   |
|  Che Xiao  | … |  Xuanzangin äiti   |
|  Vivian Dawson  | … |  Wu Qing   |
|  Winston Chao  | … |  Tangin keisari Taizong   |
|  Jonathan Kos-Read  | … |  Cunningham   |
|  Ram Gopal Bajaj  | … |  Śīlabhadra   |
|  Sonu Sood  | … |  keisari Harshavardhana   |
|  Vatsaal Raja  | … |  kuningas Bhaskar Varman    |
|  Ali Fazal  | … |  Jayaram   |
|  Neha Sharma  | … |  Kumari   |
|  Mandana Karimi  | … |  Rajyashri    |
|  Prithvi Zutshi  | … |  Jue Wu   |
|  Sanjay Gurbaxani  | … |  Ming Xian   |
Diane Valkenburg

| Mitalit | Mitalit | Mitalit |  |
| --- | --- | --- | --- |
|  Diane Valkenburg 2008. |  Diane Valkenburg 2008. |  Diane Valkenburg 2008. |  |
Maa:  Alankomaat
Naisten pikaluistelu
| Yleisluistelun MM-kilpailut  | Yleisluistelun MM-kilpailut  | Yleisluistelun MM-kilpailut  |  |
|  Hopeaa | Hamar 2013 | yleisluistelu |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Kultaa | Heerenveen 2012 | Joukkuetakaa-ajo |  |
|  Kultaa | Sotši 2013 | Joukkuetakaa-ajo |  |
|  Hopeaa | Inzell 2011 | 1 500 m |  |
|  Hopeaa | Inzell 2011 | Joukkuetakaa-ajo |  |
| EM-kilpailut  | EM-kilpailut  | EM-kilpailut  |  |
|  Pronssia | Heerenveen 2013 | Yleisluistelu |  |
Diane Maria Valkenburg (s. 30. elokuuta 1984 Bergschenhoek, Etelä-Hollanti) on alankomaalainen pikaluistelija. Hän on edustanut seuratasolla Schaatsvereniging Lansingerlandia ja VPZ Schaatsploegia. Hän on pituudeltaan 172 cm.
Valkenburg voitti joukkuetakaa-ajon maailmanmestaruuden Heerenveenissä 2012 ja Sotšissa 2013. Hän on saavuttanut matkakohtaisissa MM-kilpailuissa lisäksi hopeaa 1 500 metrillä ja joukkuetakaa-ajossa Inzellissä 2011, sijoittunut neljänneksi 1 500 ja 3 000 metrillä 2013, viidenneksi 5 000 metrillä 2011 ja 2012 sekä kuudenneksi 3 000 metrillä 2011, 1 500 metrillä 2012 ja 5 000 metrillä 2013.
Valkenburg saavutti yleisluistelun MM-kilpailuissa hopeaa Hamarissa 2013. Lisäksi hän on ollut viides 2014, seitsemäs 2010 sekä kahdeksas 2008 ja 2011. EM-kilpailuissa hän on saanut pronssia Heerenveenissä 2013 sekä sijoittunut neljänneksi 2011 ja 2014, viidenneksi 2012 ja kuudenneksi 2010.
Vancouverin olympialaisissa 2010 hän sijoittui joukkuetakaa-ajossa kuudenneksi ja 3 000 metrillä 11:nneksi.
Valkenburg on sijoittunut maailmancupin kokonaiskilpailussa 3 000 ja 5 000 metrin yhteiscupissa kolmanneksi kaudella 2012–2013 ja neljänneksi kaudella 2011–2012 sekä 1 500 metrin cupissa viidenneksi 2011–2012 ja kuudenneksi 2012–2013.
Ennätykset

| Matka | Aika | Paikka | Päivä |
| --- | --- | --- | --- |
| 500 m | 39,48 | Calgary | 12. helmikuuta 2011 |
| 1 000 m  | 1.16,82 | Heerenveen | 26. joulukuuta 2013 |
| 1 500 m | 1.54,44 | Salt Lake City | 19. helmikuuta 2011 |
| 3 000 m | 4.02,44 | Calgary | 12. helmikuuta 2011 |
| 5 000 m | 7.03,51 | Astana | 1. joulukuuta 2012 |
Detroit 1-8-7

| Detroit 1-8-7 |
| --- | --- |
Tyyli:  draama
Kestoaika:  42 min
Luoja(t):  Jason Richman
Pääosissa:  Michael Imperioli Natalie Martinez Aisha Hinds Shaun Majumder Jon Michael Hill
Alkuperämaa:  Yhdysvallat
Alkuperäiskieli:  englanti
Verkko:  ABC
Esitetty:  21. syyskuuta 2010 –
Jaksoja:  18
Aiheesta muualla
Virallinen sivusto
IMDb 
Detroit 1-8-7 on yhdysvaltalainen draamasarja, joka alkoi Yhdysvalloissa 21. syyskuuta 2010 ABC-kanavalla. ABC peruutti sarjan 13. toukokuuta 2011. Suomessa sarja alkoi Nelosella 6. tammikuuta 2011.
Sarja kertoo Detroitin johtavasta murharyhmästä.
Roolit

| 0 | 1 | 2 |
| --- | --- | --- |
|  Michael Imperioli  | … |  Louis Fitch   |
|  Natalie Martinez  | … |  Ariana Sanchez   |
|  Jon Michael Hill  | … |  Damon Washington   |
|  James McDaniel  | … |  Jesse Longford   |
|  Aisha Hinds  | … |  Maureen Mason   |
|  D.J. Cotrona  | … |  John Stone   |
|  Shaun Majumder  | … |  Aman Mahajan   |
|  Erin Cummings  | … |  Abbey Ward   |
Aiheesta muualla

Sarjan kotisivut
Detroit-1-8-7 Internet Movie Databasessa (englanniksi)
Dmitri Donskoi (täsmennyssivu)

Dmitri Donskoi voi tarkoittaa ainakin seuraavia:
Dmitri Donskoi (1350–1389), Moskovan ja Vladimirin ruhtinaskuntien hallitsija
Dmitri Donskoi, vuonna 1883 vesille laskettu venäläinen panssariristeilijä
Dmitri Donskoi, vuonna 1980 vesille laskettu venäläinen ydinsukellusvene
Dmitri Donskoi, Anton Rubinsteinin ooppera
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dmitri Donskoi (täsmennyssivu)”, voi hakea sivunnimihaulla, laajalla sivunnimihaulla tai tekstihaulla.
Diane Nukuri

Diane Nukuri vuonna 2012.
Diane Nukuri(-Johnson) (s. 1. joulukuuta 1984 Bujumbura) on burundilaissyntyinen kestävyysjuoksija. Hän kilpaili kesäolympialaisissa 2012 Lontoossa ja sijoittui naisten maratonissa 31. sijalle ajalla 2.30.13. Hän oli tehnyt ensiesiintymisensä olympialaisissa jo vuoden 2000 kisoissa Sydneyssä. Siellä hän putosi 5 000 metrin juoksussa ensimmäisellä kierroksella jäätyään eränsä neljänneksitoista ajalla 16.38,30. Rio de Janeiron olympialaisissa 2016 hän sijoittui 10 000 metrillä 13:nneksi.
Vuonna 2001 Nukuri jäi Jeux de la Francophonien jälkeen Ontarioon serkkunsa kanssa. Hän menetti isänsä lisääntyneen väkivallan seurauksena Burundissa. Hän pääsi stipendillä Iowan yliopistoon, josta hän valmistui kandidaatin arvolla viestintätieteissä vuonna 2008.
Nukurai sai Yhdysvaltain edustusoikeuden helmikuussa 2020.
Henkilökohtaiset ennätykset

5 000 metrin juoksu: 15.59,39 (2008)
10 000 metrin juoksu: 31.28,69 (2016)
5 km tiejuoksu: 15.34 (2016)
10 km tiejuoksu: 31.49 (2010)
Puolimaraton: 1.09.12 (2013)
Maraton: 2.27.50 (2015)
Dmitri Dreval

Dmitri Dreval (ven. Дмитрий Древаль; 10. kesäkuuta 1956 – 20. elokuuta 2024 Moskova) oli venäläinen kenraalimajuri.
Dreval loi Venäjän asevoimissa 37 vuotta kestäneen uran. Hän sai monia palkintoja ja tunnustuksia, kuten Kunniamerkin sotilasansioista. Hän toimi asevoimissa logistiikan varajohtajana.
Taksikuski ampui Drevalia 11. toukokuuta 2024 jalkaan riidan seurauksena Moskovassa. Ampumisesta seurannut haavoittuminen ei itsessään ollut vakava, mutta Drevalin terveys alkoi heikentyä huomattavasti. 20. elokuuta 2024 hän sairastui ja menehtyi, vaikka paikalle kutsuttiin ambulanssi. Drevalin kuolema asunnossaan Troparjovo-Nikulinossa Moskovassa johtui Tassin mukaan sydämen vajaatoiminnasta.
Destin (Florida)

| Destin |
| --- | --- |


Valtio:  Yhdysvallat
Osavaltio:  Florida
Piirikunta:  Okaloosa
Pinta-ala:  
 – Kokonaispinta-ala:  19,83 km²
 – Josta vettä:  0,42 km² 
Väkiluku (2020):  13 931
 – Väestötiheys:  700 as./km²
Motto::  "World's Luckiest Fishing Village"
 
 https://www.cityofdestin.com 
Infobox OKVirheellinen NIMI-arvo: 
Destin on kaupunki Yhdysvalloissa Floridan osavaltiossa. Vuoden 2020 väestönlaskennassa Destinissä oli 13 931 asukasta. Kaupunki sijaitsee Okaloosan piirikunnassa.
Destin perustettiin kalastuskylänä, ja siitä on tullut sittemmin suosittu lomapaikka. Kesäisin kaupungin väkiluku nousee kaksin- tai kolminkertaiseksi. Kalastus on nykyäänkin tärkeä osa kaupungin taloutta: Destinin kalastuslaivasto on koko maan suurin.
Väestö

Vuonna 2020 Destinin 13 931 asukkaasta valkoisia oli 86,2 %, mustia 3,9 %, aasialaisia 0,8 % ja alkuperäisasukkaita 0,1 %. Asukkaista 6,8 % kuului kahteen tai useampaan rotuun. 16,3 % asukkaista puhui kotonaan jotain muuta kieltä kuin englantia ja 12,8 % asukkaista oli syntynyt ulkomailla.
Aiheesta muualla

Wikimedia Commonsissa on kuvia tai muita tiedostoja aiheesta .
Columbia (Etelä-Carolina)

| Columbia |
| --- | --- |


 Columbia
 Koordinaatit: 34°0′N, 81°2′W 
Valtio:  Yhdysvallat
Osavaltio:  Etelä-Carolina
Piirikunta:  Richland
Väkiluku (2010):  129 272
 – Metropolialue:  767 598
 
 www.columbiasc.net 
Infobox OKVirheellinen NIMI-arvo: 
Columbia on Yhdysvaltojen Etelä-Carolinan osavaltion pääkaupunki. Kaupunki on perustettu vuonna 1786. Sen asukasluku oli vuoden 2010 väestönlaskennan mukaan 129 272 ja suuremman metropolialueen 767 598.
Maantiede

Columbia sijaitsee Etelä-Carolinan osavaltion keskiosassa Richlandin piirikunnassa Congareejoen itärannalla. Congaree alkaa Broad- ja Saludajokien yhtymäkohasta Columbian alueella. Maantieteellisesti Columbia on rannikkotasangon ja korkeamman Piedmontin alueen välissä. Kaupunkia ympäröivät kukkulat. Kaupungista koilliseen sijaitsevat Appalakit ja Blue Ridge Mountains-vuoret. Kaupungista koilliseen sijaitsee Lake Murrayn tekojärvi.
Läheiset vuoret vaikuttavat Columbian ilmastoon. Vuorien takia esimerkiksi kylmien ilmamassojen liike alueelle hidastuu talvisin. Lämpötilat putoavat pakkasen puolelle vain noin kolmasosan talvesta. Kesät ovat alueella pitkiä. Kesällä suhteellisen yleisiä ovat myös ukkosmyrskyt.
Historia

Nykyisen Columbian alueella oli asutusta jo ennen varsinaisen kaupungin perustamista. Congareejoen länsirannalla sijaitse nimellä The Congarees tunnettu linnake ja vuonna 1754 joen yli alkoi lauttaliikenne. Columbian kaupunki perustettiin Etelä-Carolinan uudeksi pääkaupungiksi vanhan pääkaupungin Charlestonin sijaan vuonna 1786. Siirto oli kompromissi Etelä-Carolinan rannikon plantaasinomistajien ja sisämaan pienviljelijöiden välillä. Etelä-Carolinan yleiskokous muutti kaupunkiin vuonna 1791. Columbia oli yksi ensimmäisistä Yhdysvaltojen varta vasten suunnitelluista kaupungeista. Kaupunkisuunnitelma perustui ruutukaavaan.
1800-luvulla Columbia oli huomattavan maatalousalueen keskus, jonne kehittyi myös teollisuutta. Kaupungille kehittynyt omalaatuinen arkkitehtuuri tuli tunnetuksi nimellä Columbia Cottage. Kuumalla seudulla rakennukset suunniteltiin tehostamaan ilmanvaihtoa. Rautatiet saapuivat vuosisadan puolivälissä. Yhdysvaltain sisällissodan sytyttyä Columbiassa tuotettiin aseita, ammuksia ja muita tarvikkeita Etelävaltioiden armeijan tarpeisiin. Kaupungin asukasluku oli tuolloin noin 8 000. Kenraali William T. Shermanin johtamat pohjoisen joukot valtasivat ja tuhosivat kaupungin vuonna 1865. Raunioitunut kaupunki toipui sisällissodan tuhoista vasta 1890-luvulla.
Columbian talous kukoisti 1900-luvun alussa. Kaupungista itään perustettiin armeijan tukikohta Fort Jackson, yksi suurimmista jalkaväen koulutuspaikoista. Kaupungissa oli myös puuvillalle perustunutta teollisuutta. Columbia selvisi 1930-luvun lamasta ilman suurempia vaikeuksia ja kaupunki kasvoi huomattavasti 1940- ja 1950-lukujen aikana. Rotuerottelu kaupungin kouluissa päättyi vuonna 1963.
Talous

Columbialla on nykyisin laaja taloudellinen pohja. Kaupunki on kaupan ja jakelun keskus. Asukkaita työllistävät myös hallinto ja teollisuus. Paikallisen teollisuuden tuotteita ovat esimerkiksi synteettiset kuidut, tekstiilit ja elektroniikka. Lähialueen maaseudun tuotteita ovat muun muassa tupakka, puuvilla ja persikat.
Kotitalouksien keskimääräiset vuosittaiset ansiot Columbiassa aikavälillä 2013–2017 olivat 43 650 Yhdysvaltain dollaria ja henkilöä kohden 27 730 dollaria. 22,3 % väestöstä eli köyhyysrajan alapuolella.
Väestö

Columbian asukasluku oli vuoden 2010 väestönlaskennan mukaan 129 272 ja vuoden 2018 arvion mukaan 133 451. Suuremman metropolialueen asukasluku oli vuonna 2010 767 598. Kaupungin asukkaista 52,3 % oli taustaltaan valkoisia, 40,9 % afroamerikkalaisia, 0,1 % intiaaneja, 0,2 % havaijilaisia tai muita Tyynenmeren saarten asukkaita, 5,8 % latinoja mistä tahansa rodusta ja 2,6 % aasialaisia. 8,4 % kaupungin asukkaista puhui kotonaan jotakin muuta kieltä kuin englantia ja 5,6 % kaupungin asukkaista oli syntynyt ulkomailla.
Koulutus ja kulttuuri

Columbia on Etelä-Carolinan yliopiston kotikaupunki. Kaupungin muita korkeamman asteen oppilaitoksia ovat Columbia College, Columbia International University, Lutheran Theological Southern Seminary, Benedict College, Allen University ja Midlands Technical College.
Columbian kaupungin teatteri on toiminut vuodesta 1919 lähtien. Columbia Museum of Art on paikallinen taidemuseo. Kaupungin historiallisia kohteita ovat presidentti Woodrow Wilsonin lapsuudenkoti ja Robert Mills Historic House.
Aiheesta muualla

Kuvia tai muita tiedostoja aiheesta Columbia (Etelä-Carolina) Wikimedia Commonsissa
South Carolina State House.
Columbian poltto sisällissodan aikana vuonna 1865.
Trinity Episcopal Cathedral.
Dannet

| Dannet |
| --- | --- |
 Dannet
 Koordinaatit: 18°15′26″N, 7°19′7″E 
Valtio:  Niger
Alue:  Agadez
Departementti:  Arlit
Hallinto:  
 – Asutustyyppi:  kunta
Väkiluku (2010):  9 700
Aikavyöhyke:  UTC+1
Infobox OKVirheellinen NIMI-arvo: 
Dannet on maalaiskunta ja sen keskuspaikka Agadezin alueen Arlitin departementissa Nigerissa. Se sijaitsee Aïrvuoriston länsipuolella noin 50 kilometriä Arlitista etelään. Kunnassa on 9 700 asukasta (vuonna 2010, arvio).
Kunta käsittää neljä hallintokylää, kaksi leiriä ja 18 vedenottopaikkaa. Asukkaat ovat tuaregeja. Paikallisia elinkeinoja ovat keinokasteluun perustuva puutarhaviljely ja paimentolaisten harjoittama karjanhoito. Osa alueesta on täysin asumatonta autiomaata.
Dann Florek

| Dann Florek |
| --- | --- |

Henkilötiedot
Koko nimi:  Ezekiel Dann Florek
Syntynyt: 1. toukokuuta 1950 (ikä 74)  Flat Rock, Michigan
Ammatti:  näyttelijä
Puoliso:  Karen Florek (1980-)
Näyttelijä
Aktiivisena:  1982–
Merkittävät roolit:  Capt. Donald Cragen (Kova laki: Erikoisyksikkö) Dave Meyer (L.A. Law)
Aiheesta muualla
IMDb 
Ezekiel Dann Florek (s. 1. toukokuuta 1950 Flat Rock, Michigan, Yhdysvallat) on yhdysvaltalainen näyttelijä ja ohjaaja, joka tunnetaan kenties parhaiten poliisipäällikkö Donald Cragenin roolista TV-sarjoissa Kova Laki ja Kova Laki: Erikoisyksikkö. Ensinmainitussa Florek esiintyi kolmen ensimmäisen tuotantokauden ajan.
Florek syntyi Michiganin osavaltiossa Flat Rockin pikkukaupungissa kiropraktikko Leonard Florek seniorin ja Darlenen lapsena. Hän opiskeli jonkin aikaa Eastern Michiganin yliopistossa pääaineenaan matematiikka ja fysiikka, mutta ei koskaan valmistunut. Sen sijaan hän muutti New Yorkiin edetäkseen näyttelijän urallaan.
1980-luvulla Florek esiintyi sivurooleissa sellaisissa elokuvissa kuin Ihana vapaus, Moon over Parador ja Noiduttu sydän. Florek esiintyi 1980-luvulla myös 22 jakson verran NBC:n menestyssarjassa L.A. Law vuosina 1988–1993.
Vuonna 1990 Florek sai kiinnityksen NBC:n uuteen rikosdraamasarjaan Kova Laki, jossa hän esitti kapteeni Donald Cragenia. Ensimmäisten kausien aikana sarjan katsojaluvut olivat varsin keskinkertaiset ja kolmannen tuotantokauden jälkeen NBC uhkasi lopettaa koko sarjan ellei sarjan käsikirjoittaja ja tuottaja Dick Wolf toisi sarjaan keskeisiä naisnäyttelijöitä. Wolf suostui tuotantoyhtiön vaatimuksiin vastahakoisesti ja Florekin tilalle tuotiin S. Epatha Merkerson. Samoin syyttäjä Paul Robinetten roolihahmo korvattiin naispuolisella syyttäjällä. Florek sai kuitenkin ohjata muutaman Kova Laki -sarjan jakson vuosina 1994 ja 1995.
Vuonna 1999 Florek palasi kapteeni Cragenin rooliin spinoff-sarjassa Kova Laki: Erikoisyksikkö. Cragenin roolihahmo kirjoitettiin ulos sarjasta 15. tuotantokauden aikana.
Dmitri Gajev

Dmitri Vladimirovitš Gajev (ven. Дмитрий Владимирович Гаев; 21. lokakuuta 1951 Moskova – 27. lokakuuta 2012) oli Moskovan metron johtaja vuosina 1995–2011. Hän erosi jouduttuaan erinäisten väärinkäytössyytteiden kohteeksi. Gajev kuoli Sveitsissä pitkäaikaiseen sairauteen lokakuussa 2012.
Aiheesta muualla

Työttömyys hiljentää metroa Moskovassa Helsingin Sanomat.  13.5.2009. Arkistoitu 16.6.2009.
Статья в Большой энциклопедии российских производителей товаров и услуг в Интернет (Arkistoitu – Internet Archive)
Электронная приёмная ГАЕВА Дмитрия Владимировича
Debora Agreiter

Debora Agreiter (s. 25. helmikuuta 1991) on italialainen maastohiihtäjä.
Maailmancupissa Agreiter kilpaili ensimmäisen kerran Lahdessa maaliskuussa 2011. Ensimmäiset maailmancupin pisteensä hän saavutti Sjusjøenissä marraskuussa 2011 oltuaan 10 kilometrin vapaan hiihtotavan kilpailussa 26:s. Parhaimmillaan hän on sijoittunut maailmancupissa 13:nneksi Canmoren 15 kilometrin yhdistelmäkilpailussa joulukuussa 2012.
Val di Fiemmen MM-kilpailuissa 2013 Agreiter sijoittui 10 kilometrin vapaan hiihtotavan kilpailussa 16:nneksi, 30 kilometrin perinteisen hiihtotavan kilpailussa 24:nneksi ja 15 kilometrin yhdistelmäkilpailussa 31:nneksi. Italian viestijoukkueessa hän sijoittui kahdeksanneksi. Sotšin olympialaisissa 2014 hän oli vapaan hiihtotavan 30 kilometrin yhteislähtökilpailussa 16:s ja yhdistelmäkilpailussa 30:s.
Debora (täsmennyssivu)

Debora voi tarkoittaa jotain seuraavista:
Debora, Vanhan testamentin henkilö; naisprofeetta ja -tuomari
Debora, naisen etunimi
Debora, suomalainen kotipalveluita tarjoava yritys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Debora”, voi hakea sivunnimihaulla, laajalla sivunnimihaulla tai tekstihaulla.
Desantti

Desantti (ven. десантник, desantnik, ranskan kielen verbistä descendre ‘laskeutua alas’) on suomen kieleen venäjästä lainattu sana, joka tarkoittaa laskuvarjomiestä. Venäjällä laskuvarjojoukot tunnetaan nimellä Vozdušno-desantnyje voiska (ven. Воздушно-десантные войска) eli VDV.[lähde? ]
Suomen kielessä desantti-nimitystä käytetään erityisesti toisen maailmansodan aikana selustaan vakoilua tai sabotaasia varten lähetetyistä laskuvarjomiehistä ja -naisista ja varsinkin neuvostoliittolaisista vakoilijoista, jotka lähetettiin tällä tavalla Suomeen.[lähde? ]
Dixie Evans

Dixie Evans Miss Exotic World -kilpailuissa vuonna 2006
Dixie Evans (oik. Mary Lee Evans, 28. elokuuta 1926 Long Beach, Kalifornia, Yhdysvallat – 3. elokuuta 2013 Las Vegas, Nevada, Yhdysvallat) oli yhdysvaltalainen burleski- ja strip tease -tanssija, joka tunnettiin erityisesti Marilyn Monroe -parodianumerostaan 1950-luvulla. Hänet tunnetaan myös "Burlesque Hall of Fame" -museon perustajana.
Mary Lee Evans syntyi elokuussa 1926 Long Beachilla. Perhe muutti pian Australiaan, koska isä työskenteli öljymiehenä. Perheen palattua muutamaa vuotta myöhemmin Kaliforniaan isä kuoli työtapaturmassa öljykentällä. Lopetettuaan koulun kesken ja työskenneltyään pelloilla Los Angelesin ulkopuolella Evans vastasi tanssityttöjä etsineeseen ilmoitukseen Hollywoodissa. Hän sai työn ja elätti sittemmin itsensä mallintöillä ja burleskiesityksillä. Evansin läpimurto tapahtui burleskituottaja Harold Minskyn tuella, joka havaitsi Evansin yhdennäköisyyden Marilyn Monroeen ja nimesi tämän "Burlesquen Marilyn Monroeksi". Evans perehtyi parodioimaansa hahmoon perusteellisesti ja esityksestä tuli menestys. Hän ei kuitenkaan koskaan tavannut Marilyniä henkilökohtaisesti.
Aktiiviuransa jälkeen Evans työskenteli jonkin aikaa hotellinjohtajana Bahamasaarilla. Palattuaan Kaliforniaan joitakin vuosia myöhemmin, Evansin ystävä Jennie Leen kertoi unelmasta rakentaa burleskimuseo Leen ranchille autiomaahan. Paikan tarkoituksena olisi tarjota mukava paikka, jonne eläköityneet esiintyjät voisivat asettua. Leen kuoltua vuonna 1990 tämän elamänkumppani pyysi Evansia ottamaan muistoesinekokoelman haltuunsa. Evan avasi burleskimuseon samana vuonna. Vetääkseen väkeä Los Angelesin ja Las Vegasin välillä autiomaassa sijainneeseen museoon Evans käynnisti Miss Exotic World -kauneuskilpailun, joka veti burleskiesiintyjiä ranchille ympäri Yhdysvaltoja. Evansin museo muutti Las Vegasiin vuonna 2006 ja se sai samassa yhteydessä uuden nimen Burlesque Hall of Fame.
Debora Roncari

Debora Roncari, 2018
Debora Roncari (s. 17. marraskuuta 1992) on italialainen maastohiihtäjä.
Roncari kilpaili maastohiihdon maailmancupissa ensimmäisen kerran Milanossa tammikuussa 2012. Ensimmäiset maailmancupin pisteensä hän saavutti Toblachissa tammikuussa 2017 oltuaan vapaan hiihtotavan sprintissä 29:s.